ร้านถังแตกทรงเครื่องของป้าติ๋ม ตั้งอยู่บนย่านการค้าวังหลัง ตรงข้ามโรงพยาบาลศิริราชค่ะ 
ร้านอยู่ติดฝั่งถนนระหว่างวังหลังกับร.พ.ศิริราชเลย หาไม่ยาก เพราะคนรอเยอะเหลือเกิน
ที่ยืนก็คับแคบค่ะ แต่ก็ยังมีลูกค้ามาไม่ขาดสาย  ร้านมีความโดดเด่น ตรงที่ทำโชว์สดๆด้วยกระทะ
ทองเหลืองปริมาณมาก และมีไส้ให้เลือกหลากหลาย  วันนี้ลองเป็นไส้ฝอยทองใบเตย และไส้ฝอยทอง
ตัวชิ้นไม่ใหญ่มากนัก พอดีๆสำหรับทานหนึ่งคนค่ะ แต่ไม่ค่อยชอบไส้ฝอยทองใบเตยเท่าใดนัก
มีกลิ่นความเป็นสังเคราะห์สูง ถ้าจะทาน คิดว่าทานไส้ฝอยทองธรรมดาน่าจะโอเคกว่า และที่อยากลอง
คืออยากลองแบบต้นฉบับคือไส้มะพร้าวกับงา แต่ไม่ได้ลองค่ะ เสียดาย  จุดเด่น่ของที่นี่คือ
ไส้แน่นจนล้นทะลักแบบไม่หวงกันเลยทีเดียวค่ะ 

ภายในไส้ตรงกลางของฝอยทอง มีป้ายครีมรสหวานมาให้อีกเล็กน้อย (ครีมคล้ายๆครีมขนมเบื้อง)
คือมันหวานนนนนนนกลมกลืนกันไปเสียหมด จนไม่รู้ว่าอะไรเด่นน่ะค่ะ  ถามว่าทานคำแรกมันอร่อยมั้ย
มันก็อร่อย แต่เราเป็นคนไม่ค่อยชอบทานอะไรที่หวานจัด และรสชาติไปในทางเดียวกันหมด
แอบคิดถึงขนมถังแตกร้านอื่นที่เคยทาน แป้งหวานอมเปรี้ยวนิดๆ ไม่แน่ใ่จว่าเป็นกลิ่นเปรี้ยวของอะไร
และก็กรุบๆน้ำตาล มะพร้าวและงา มีเอกลักษณ์ของความเป็นถังแตก แต่ร้านนี้นำมา apply จนไม่ค่อย
เหมือนถังแตกแล้ว ส่วนตัวเลยอาจจะไม่อินเท่าไหร่ แต่รสชาติไส้อื่นๆอาจจะอร่อยก็ได้ค่ะ
ทั้งนี้เป็นความคิดเห็นส่วนตัวนะคะ เลยขออนุญาตให้ 2.5 ดาวค่ะ 

สำหรับราคานั้นชิ้นละประมาณ 20-25 บาทค่ะ  การบริการของป้าก็รวดเร็วดีและยิ้มแย้มดีค่ะ
รอคิวไม่นานค่ะ แป๊บเดียวได้ ขึ้นกับว่าจะมีที่ยืนรอหรือเปล่าเท่านั้นแหละค่ะ  ขั้นตอนการผลิตก็สะอาด
ดีค่ะ ถุงมีสกรีนลาย ดูสวยงามดีค่ะ 